Hulp met bakkie skokbrekers - Forum Topic
Total Views: 82 811 829
Forums / 3. Technical Advice / Hulp met bakkie skokbrekers
20 Jan 2020 @ 15:19:54 pm
Ek is in die mark vir nuwe schocks op my Hilux, 2.8 DC 4x4.
Wat stel julle voor want ek ken nie regtig die besigheid nie.
Bakkie is n DKW voertuig, ry nie offroad tracks en al sulke funnies nie, nou en dan mooi plaaspad.
Ek het gekyk na Monroes by Supa quick, nie sleg geprys nie.
20 Jan 2020 @ 17:31:12 pm
Frik, jy kon my nou omgeslaan het met n veer. Ek was altyd onder die indruk Toyota se onderdele is "Life Time" Net n grappie , voordat die draad weer n geveg word.
Midas en Goldwagen se skok brekers is baie goed geprys. Hou ook van die Monroes en Gabriel.
20 Jan 2020 @ 22:02:10 pm
Jare terug splinternuwe Toy vir ses maande elke maand terug gevat vir shocks.
Koop alternative goeie beproefde shocks. Ek vertrou nie original equipment shocks nie.
21 Jan 2020 @ 07:29:57 am
Ek het maar altyd Gabriel gekoop. Seker omdat ek grootgeword het daarmee.
Prys die gabriel shocks nou. Dan wag jy tot hulle weer 'n special het. Die special sê gewoonlik buy left and get right side free. Of 50% off.
Ek het so gemaak en toe ek die oorspronklike kwotasie saam neem het ek 'n waarlike 50% afslag gekry op my Ford Saphire. Het my toe maar R800 gekos vir al vier nuwe skokbrekers.
21 Jan 2020 @ 07:35:00 am
Sit "Camel Suspension" skok brekers in.
Nou wel bietjie duurder maar die vering kan verstel word soos jy die ry genot wil hê of na behoefte.
Dit lig die voertuig met ongeveer 50mm
Is ook betroubare maak.
Ek het dit op my Navara gehad en het goed gewerk deur my daai eksta grondvry hoogte te gegee het toe ons gaan duine ry het in Vleesbaai.
21 Jan 2020 @ 07:49:10 am
Dankie almal, ek het toe besluit op die Gabriel Safari HDP of so iets.
21 Jan 2020 @ 08:42:14 am
Frikadel jy sal nie fout maak nie. Dis super skok brekers wat reg geprys is. Ek het myne so 5000km terug opgesit op die ranger maar hy word vandag ingeruil. Die Groen lyk ook sommer mooi.
21 Jan 2020 @ 08:48:17 am
Dankie Zack, wat het jy betaal vir die stel en wie het dit vir jou gefit.
Ek sien die fitment ouens hier in Pta Oos hou dit nie aan nie.
21 Jan 2020 @ 09:04:32 am
Frik om die waarheid te sê ek kan nie onthou nie maar ek het dit groothandel gekoop. Dit was die beste waarde vir geld. My seun is 'n motorwerktuigkundige by Audi en hy het dit ingesit.
Daar was 'n groot verskil op die bakkie maar ek moet bysê my Ranger het 190 000 + km op gehad met die oorspronklikes.
21 Jan 2020 @ 10:14:11 am
Het as student my Datsun SSS se skokbrekers almal vervang met Gabriels wat verstelbaar was tussen Normal, Firm en Sport...raai watter verstelling 'n windgat student kies? Sport natuurlik! Daai Dustbin het om draaie gesuiker asof hy op spore loop...maar ek het elke verdomde klippie in die pad gevoel, amper my tande se stopsels uitgevibreer. Daarna slim geword en nooit iets anders as Normal gekies nie!
21 Jan 2020 @ 16:32:22 pm
Ek dink as dit tyd is vir nuwe skokbrekers moet mens dink aan skokbrekers wat die rygerief, handteering as ook die extra vrag beter kan handteer. Ons almal is maar geneig om swaarder te laai as ons op vakansie gaan. Daarom is dit beter om dan te "upgrade" as die gelendheid kom.
22 Jan 2020 @ 06:49:23 am
Dit is soos jy sê. Daar is maar altyd 'n trade off. As jy die een ding wil hê moet jy maar iewers anders iets in boet.
Daar is mos maar 'n rede waarom iets werk soos wat dit gemaak is.
22 Jan 2020 @ 07:11:03 am
Daar was inderwaarheid nie fout met die fabriek skokbrekers nie, hulle is net nie so gemaklik soos aftermarket outjies nie.
Wat my geswaai het was toe ek in n ander pel se bakkie ry en die ritgehalte was uitstekend.
22 Jan 2020 @ 07:55:05 am
Die tipe band op 'n bakkie maak ook 'n groot verskil. 'n Dik side wall band soos BF Goodrich of Coopers ry baie harder as 'n gewone bakkie band. Ek het 0.3 bar afgekom met my druk om 'n lekkerder rit te verseker.
22 Jan 2020 @ 09:34:51 am
Heeltemal reg, ontwerp is mos 'n saak van die beste kompromis kies. Maar ek mis daai Dustbin vandag, moes hom nooit verkoop het nie...:(